Poštovane dame i gospodo narodni poslanici, otvaram sednicu Drugog vanrednog zasedanja Narodne skupštine Republike Srbije u 2005. godini. Obaveštavam vas da, prema službenoj evidenciji, današnjoj sednici prisustvuje 127 narodnih poslanika. Radi utvrđivanja kvoruma za rad Narodne skupštine, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Zahvaljujem. Konstatujem da je primenom elektronskog sistema za glasanje utvrđeno da je u sali prisutno 127 narodnih poslanika i da, prema tome, postoji kvorum za rad Narodne skupštine. Niko od narodnih poslanika nije prijavio odsustvo. Saglasno članu 80. stav 2. Poslovnika Narodne skupštine Republike Srbije, obaveštavam vas da sam ovu sednicu sazvao, u dogovoru sa predstavnicima poslaničkih grupa u Narodnoj skupštini, u roku kraćem od roka utvrđenog u članu 80. stav 1. Poslovnika Narodne skupštine, zbog potrebe da Narodna skupština što pre razmotri Predlog odluke iz dnevnog reda koji su u svom zahtevu za održavanje Drugog vanrednog zasedanja Narodne skupštine Republike Srbije utvrdila 222 narodna poslanika. Poštovane dame i gospodo narodni poslanici, uz saziv Drugog vanrednog zasedanja Narodne skupštine Republike Srbije u 2005. godini, koje je sazvano na zahtev 222 narodna poslanika, saglasno članu 79. stav 3. Ustava Republike Srbije i članu 162. Poslovnika Narodne skupštine Republike Srbije, dostavljen vam je zahtev za održavanje Drugog vanrednog zasedanja, sa utvrđenim dnevnim redom sadržanim u tom zahtevu. Kao što ste mogli da vidite, za Drugo vanredno zasedanje Narodne skupštine Republike Srbije u 2005. godini utvrđen je sledeći D n e v n i r e d: 1. Predlog odluke o odobravanju određivanja pritvora Draganu Samardžiji, sudiji Opštinskog suda u Bačkoj Palanci, koji je podneo Administrativni odbor Rad prema dnevnom redu. Prelazimo na 1. tačku dnevnog reda: – PREDLOG ODLUKE O ODOBRAVANjU ODREĐIVANjA PRITVORA DRAGANU SAMARDžIJI, SUDIJI OPŠTINSKOG SUDA U BAČKOJ PALANCI Za ovu tačku dnevnog reda primili ste Predlog odluke o odobravanju određivanja pritvora Draganu Samardžiji, sudiji Opštinskog suda u Bačkoj Palanci, koju je podneo Administrativni odbor. Podsećam vas da, prema članu 156. stav 3., a shodno članu 90. Poslovnika Narodne skupštine, ukupno vreme rasprave za poslaničke grupe iznosi 5 časova, kao i da se ovo vreme raspoređuje na poslaničke grupe srazmerno broju narodnih poslanika članova poslaničke grupe. Molim poslaničke grupe, ukoliko to već nisu učinile, da odmah podnesu prijave za reč, sa redosledom narodnih poslanika. Saglasno članu 156. Poslovnika Narodne skupštine, otvaram jedinstveni pretres o Predlogu odluke. Da li predstavnik predlagača Tomislav Nikolić, predsednik Administrativnog odbora, želi reč? (Ne.) Da li predsednici odnosno predstavnici poslaničkih grupa žele reč? (Ne.) Hvala. Pošto na listama poslaničkih grupa nema prijavljenih za reč, pitam da li žele reč predsednici, odnosno predstavnici poslaničkih grupa ili još neko ko nije iskoristio svoje pravo iz člana 89. Poslovnika? (Ne.) Hvala. Pre nego što zaključim jedinstveni pretres, da li predstavnik predlagača želi završnu reč? (Ne.) Hvala. Zaključujem jedinstveni pretres o Predlogu odluke. Pošto smo obavili jedinstveni pretres o Predlogu odluke, Narodna skupština će u danu za glasanje odlučivati o Predlogu odluke u celini. S obzirom da je Narodna skupština obavila razmatranje jedine tačke dnevnog reda ove sednice, saglasno članu 81. stav 3. Poslovnika Narodne skupštine, određujem četvrtak, 20. januar 2005. godine, kao dan za glasanje. Glasanju ćemo pristupiti odmah, u 11,57 časova. Pošto je Narodna skupština obavila jedinstveni pretres o Predlogu odluke, prelazimo na odlučivanje. Stavljam na glasanje Predlog odluke o odobravanju određivanja pritvora Draganu Samardžiji, sudiji Opštinskog suda u Bačkoj Palanci. Molim narodne poslanike da pritisnu odgovarajući taster. Za 127, nije glasao jedan, od 128 narodnih poslanika. Konstatujem da je Narodna skupština usvojila Predlog odluke o odobravanju određivanja pritvora Draganu Samardžiji, sudiji Opštinskog suda u Bačkoj Palanci. Pošto je Narodna skupština obavila razmatranje i odlučivanje o jedinoj tački dnevnog reda ove sednice, saglasno članu 95. Poslovnika, zaključujem sednicu Drugog vanrednog zasedanja Narodne skupštine Republike Srbije u 2005. godine. Hvala najlepše i dobar odmor.